‘मेड इन हेवन’ से फिर धमाल मचाने आ रहीं कल्कि कोचलीन, खुद के बारे में कही ये बात  
'गली बॉय' में दिखी थीं कल्कि कोचलीन 
खुद के बारे में कही ये बात
अमेजन वीडियो पर आएगी ‘मेड इन हेवन’
बॉलीवुड एक्ट्रेस कल्कि कोचलिन (Kalki Koechlin) की गिनती भले ही बॉलीवुड के बेहतरीन कलाकारों में होती है लेकिन उनका कहना है कि फिल्म जगत में अपनी पहचान बनाना और अच्छे किरदार ढूंढना आसान नहीं है. अनुराग कश्यप (Anurag Kashyap) की फिल्म ‘देव डी' से करीब एक दशक पहले अपनी बॉलीवुड पारी का आगाज करने वाली कल्कि कोचलीन (Kalki Koechlin) ने कहा, ‘‘अच्छा काम करने का दबाव हमेशा बना रहता है. शतरंज के बड़े खिलाड़ियों के बीच एक मामूली प्यादा होने का दबाव. आपको हमेशा मेहनत कर अपनी पहचान बनानी होती है, यह हमेशा कठिनाई भरा होता है.''
‘मार्गरीटा विद ए स्ट्रॉ', ‘वेटिंग' और हाल ही में रिलीज हुई ‘गली बॉय' जैसी फिल्मों से अपनी अदाकारी के दम पर लोगों का दिल जीतने वाली कल्कि ने कहा कि अच्छे किरदार ढूंढना भी एक चुनौती है. कल्कि जल्द ही ‘अमेजन प्राइम वीडिया' पर जोया अख्तर और रीमा कागती की वेब सीरिज ‘मेड इन हेवन' में नजर आएंगी.

 
इसका निर्देशन जोया, नित्या मेहरा, अलंकृता श्रीवास्तव और प्रशांत नायर ने किया है. वहीं निर्माण रितेश सिधवानी और फरहान अख्तर ने किया है. वेब सीरिज ‘मेड इन हेवन' आठ मार्च से प्रसारित होगी.